open-index/open-wikipedia-markdown huggingface dataset:
అదిలాబాద్ జిల్లా కథా రచయితలు

thumb|గూడ అంజయ్య
ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో అదిలాబాద్ జిల్లా ఒకటి. **అదిలాబాద్ జిల్లా కథా రచయితలు** వర్తమానకాలంలో చాలా మందే ఉన్నారు.

## కథ ప్రాశస్త్యం
మానవ సమాజ చరిత్రలో కథ ప్రక్రియకు ఎంతో ప్రాధాన్యత ఉంది. రాతి యుగపు మనిషి సంజ్ఞలతో అభివృద్ధికి బాటలు వేస్తే అనంతర కాలంలో మనిషికి సంఘజీవనం ప్రాణావసరమయ్యింది. ఆ సమయంలోనే భాష ఆవిర్భవించింది. మనిషి నుండి మనిషికి సమాచారం చేరవేయడానికి చిన్న చిన్న పదాలతోకూడిన కథలు ఊపిరి పోసుకున్నాయి. దేశాలవారీగా ప్రాంతాలవారీగా భాష రూపాంతరం చెందుతూ ప్రాంతీయ జీవన స్థితిగతుల నేపథ్యంలో అప్పటి ఆలోచనాపరులు మౌఖిక కథల ప్రచారప్రయాణం ప్రారంభించారు. తదనంతర కాలంలో భాష లిపిరూపం సంతరించుకోవడంతో కథాప్రయాణం వేగం పుంజుకుంది. నాటి రాజుల కాలం నుంచి ఈ ప్రాంతంలో కథ ప్రచారంలో ఉన్నప్పటికి ముద్రణా రంగం అందుబాటులోకి వచ్చిన తరువాత సామాన్య ప్రజానీకానికి సైతం చేరువ అయ్యింది. మన జీవితంలో కథ ఒక భాగమయ్యింది. ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో అదిలాబాద్ జిల్లా ఒకటి. ఈ జిల్లా ఎంతో మంది తెలుగు కథకులకు జన్మనిచ్చింది. ఇంతవరకు అందుబాటులో ఉన్న సమాచారం ప్రకారం ఎంతో మంది కథకులు ఈ జిల్లాలో లబ్ధప్రతిష్ఠులయ్యారు. వర్తమాన కాలంలో ఎంతోమంది కథారచయితలుగా రాణిస్తున్నారు.

## అదిలాబాద్ జిల్లాలో తెలుగు కథా ప్రక్రియ
ఆంధ్రదేశంలోని ప్రతీ జిల్లాలో లాగానే అదిలాబాద్ జిల్లాలో కూడా తెలుగు కథకులు ఉద్భవించారు. గీతాంజలి కలం పేరుతో విరివిరిగా కథలు రాసే డాక్టరు భారతి అదిలాబాద్‌కు చెందినవారు. "బచ్చేదాని అనే కథా సంపుటిని వెలువరించారు. చాలా పత్రికల్లో వీరి కథలు ప్రచురితమయ్యాయి. బోన్సాయ్‌, ఖడ్గచాలనం, వికలాంగుడు మొదలగునవి వీరి కథా నిర్మాణాన్ని చూపుతాయి. ముస్లిం స్త్రీల సమస్యలపై విరివిగా కథలు రాస్తున్న గీతాంజలి ఇటీవలెనే ముస్లిం స్త్రీల అస్తిత్వ పోరాట కథలు ‘పహెచాన్‌’ను వెలువరించారు".  భాగీరధి, వీరి జంగుబాయి లాంటి మరికొన్ని కథలు రాసిన గోపీభాగ్యలక్ష్మి ఈ జిల్లా వాస్తవ్యులే. అలాగే నాగుల రాధేశ్యాం, బి. మురళీధర్‌, వేట కథల రచయితలుగా వీరు గుర్తింపు పొందిన జె.పి. వైద్య డాక్టర్ చమన్ సింగ్ మున్నగు కథకులు అదిలాబాద్ జిల్లాలో తెలుగు కథా ప్రక్రియకు ప్రతిబింబాలు.

## అదిలాబాద్ జిల్లా తెలుగు కథా రచయితల జాబితా
ఈ క్రింది జాబితాలో అదిలాబాద్ జిల్లాకథకుల వివరాలుక్రోఢీకరించబడ్డాయి.

డాక్టర్ చమన్ సింగ్

## ఇవి కూడా చూడండి
* అనంతపురం జిల్లా తెలుగు కథారచయితలు
* కర్నూలు జిల్లా కథా రచయితలు
* చిత్తూరు జిల్లా కథా రచయితలు
* తూర్పు గోదావరి జిల్లా కథా రచయితలు
* పశ్చిమగోదావరి జిల్లా కథా రచయితలు
* కరీంనగర్ జిల్లా కథా రచయితలు
* మెదక్ జిల్లా కథా రచయితలు
* వరంగల్ జిల్లా కథా రచయితలు
* కడప జిల్లా కథా రచయితలు
* నల్గొండ జిల్లా కథా రచయితలు
* మహబూబ్ నగర్ జిల్లా కథా రచయితలు
* కృష్ణా జిల్లా కథా రచయితలు
* ప్రకాశం జిల్లా కథా రచయితలు
* నెల్లూరు జిల్లా కథా రచయితలు
* గుంటూరు జిల్లా కథా రచయితలు
* ఖమ్మం జిల్లా కథా రచయితలు
* జాతీయ తెలుగుకథా రచయితలు

## మూలాలు


వర్గం:ఆదిలాబాదు జిల్లా
వర్గం:అదిలాబాద్ జిల్లా కథా రచయితలు
ప్రపంచం సీతారాం

**డా. ప్రపంచం సీతారాం** వేణుగాన విద్వాంసుడు. అతను  చిన్నతనంలోనే సంగీత రసజ్ఞలనలరించారు. 

## జీవిత విశేషాలు
అతను  విజయవాడలో 1942 సెప్టెంబరు 21న  జన్మించారు. ఆకాశవాణిలో 1980 లో చేరడానికి ముందు ఢిల్లీ లోని అశోకా హోటల్లో వేణుగాన విద్వాంసులుగా పనిచేశాడు. యు.పి.ఎస్.సి. ద్వారా 1976 లో ప్రోగ్రాం ఎగ్జిక్యూటివ్ గా సెలక్ట్ అయి మదరాసులో పనిచేశాడు. అసిస్టెంట్ స్టేషను డైరక్టరుగా 1985 నవంబరు 11 నుండి విజయవాడలో పనిచేశాడు. డైరక్టరేట్ లో సంగీత విభాగం చీఫ్ ప్రొడ్యూసర్ గా నాలుగేళ్లు పనిచేశాడు. 1993 లో స్వచ్ఛంద పదవీ విరమణానంతరం తిరుపతిలోని పద్మావతీ మహిళా విశ్వవిద్యాలయంలో సంగీతం ప్రొఫెసర్ గా చేరాడు. సంగీతంలో సీతారాం డాక్టరేట్ పొందాడు. విద్వాంసులుగా సీతారాం పేరొందారు. ఆయన వయోలిన్ వాద్యవిద్వాంసుడు అన్నవరపు రామస్వామి శిష్యుడు..

అతనికి వివాహమై ఇద్దరు పిల్లలు. అతని కుమారుడు ప్రసన్న కాలిఫోర్నియో లో నివసిస్తున్నాడు. సీతారాం అట్లాంటా, యుఎస్ లో 2014 జూన్ 1న మరణించాడు.

## పురస్కారాలు

* 2009లో సంగీత కళాశిఖామణి పురస్కారం, భారతీయ ఫైన్ ఆర్ట్స్ సొసైటీ, చెన్నై 

## మూలాలు

వర్గం:1942 జననాలు
వర్గం:రేడియో ప్రముఖులు
వర్గం:విజయవాడ వ్యక్తులు
వర్గం:వేణుగాన విద్వాంసులు
వర్గం:2014 మరణాలు
ఏ.సీతారాంపురం

**ఏ.సీతారాంపురం.** కృష్ణా జిల్లా బాపులపాడు మండలానికి చెందిన రెవెన్యూయేతర గ్రామం. 
## విద్యాసౌకర్యాలు
మండల పరిషత్తు ప్రాధమికోన్నత పాఠశాల.

## మౌలిక సదుపాయాలు

### బ్యాంకులు
ఈ గ్రామంలో 19-డిసెంబరు,2013న సప్తగిరి గ్రామీణ బ్యాంకు శాఖ ప్రారంభం. [1]
## గ్రామ పంచాయతీ
2013, జూలై లో ఈ గ్రామ పంచాయతీకి నిర్వహించిన ఎన్నికలలో శ్రీ కడగల శ్రీనివాసరావు, సర్పంచిగా ఎన్నికైనారు. అనంతరం 2016,జనవరి-27న బాపులపాడు మండల పరిషత్తు కార్యాలయంలో నిర్వహించిన సమావేశంలో, వీరిని మండల సర్పంచిల సంఘం అధ్యక్షులుగా ఏకగ్రీవంగా ఎన్నుకున్నారు. [2]&[3
## గ్రామములోని ప్రధాన పంటలు
వరి, అపరాలు, కాయగూరలు

## గ్రామములోని ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు

## వెలుపలి లింకులు
[1] ఈనాడు కృష్ణా డిసెంబరు,19-2013,5వ పేజీ.
[2] ఈనాడు అమరావతి; 2015,సెప్టెంబరు-4; 4వపేజీ.
[3] ఈనాడు అమరావతి; 2016,జనవరి-28; 33వపేజీ.
సప్తపర్ణి (పుస్తకం)

**[[సప్తపర్ణి]]** వ్యాససంకలనాన్ని కాండ్రేగుల నాగేశ్వరరావు రాశారు. చిత్రకళ గురించిన పలు అంశాలను, సినిమాల గురించిన విశేషాలను నాగేశ్వరరావు వివిధ పత్రికల్లో రాసిన వ్యాసాలను ఈ పుస్తక రూపంలో సంకలనం చేశారు.
## రచన నేపథ్యం
కళలను ఆస్వాదించేందుకు కొంత అభినివేశం అవసరం. తెలుగువారిలో తమకు లోతైన అవగాహన ఉన్న కళల పట్ల పాఠకులకు అభిరుచి పెంచేలా కొందరు రచయితలు సాహిత్యం రచించారు. హిందుస్తానీ సంగీతం గురించి సామల సదాశివ, కొడవటిగంటి రోహిణీప్రసాద్ పుస్తకాలు, వ్యాసాలు రాశారు. పలువురు చిత్రకారుల జీవితం, వారి చిత్రకళ గురించి ప్రముఖ చిత్రకారుడు మోహన్ రాసిన పుస్తకాలు ఈ కోవలోనివే.
ఈ నేపథ్యంలో పలు కళలపై అభినివేశం ఉన్న మిసిమి పత్రిక సహసంపాదకుడు కాండ్రేగుల నాగేశ్వరరావు చిత్రకళ గురించి, శిల్పకళ గురించి, సినిమాల గురించి రాసిన వ్యాసాల సంకలనం ఈ పుస్తకం.

## అంశాలు
పుస్తకంలోని 68 వ్యాసాల్లో 47కు పైగా వ్యాసాలతో చిత్ర కళకు సంబంధించిన వ్యాసాలది అతిపెద్ద వాటా. చిత్రకళలో అతిరథ మహారథుల గురించీ, ప్రపంచ ప్రఖ్యాతిగాంచిన పికాసో గుయెర్నికా లాంటి కళాఖండాల గురించి, క్యూబిజం, డాడాయిజం వంటి ధోరణులు, చిత్ర శిల్ప కళల్లో నగ్నత్వం లాంటి అంశాలపై వ్యాసాలున్నాయి. ఈ వ్యాసాల్లో ప్రముఖంగా డాడాయిజం, ఇంప్రెషనిజం, అధివాస్తవికత(సర్రియలిజం), విశిష్ట వాదం(క్లాసిక్) వంటి వివిధ చిత్రకళా శైలులు, తాత్త్వికతలలో, తెలుపు రంగు, భారతీయ సంప్రదాయ రంగులు వంటి వివిధ వర్ణాల్లో ప్రయోగాలు చేసి వాటికి ప్రతినిధులుగా నిలిచిన పాశ్చాత్య, భారతీయ వైతాళికులను ఎంచుకుని వ్యాసాలు రాశారు. చిత్రకళ వ్యాసాలే కాక సిటిజన్ కేన్, మిథునం వంటి సినిమాల గురించి వ్యాసాలు, శిల్పకళ గురించి కొన్ని వ్యాసాలు మొదలైనవి ఈ సంకలనంలో ఉన్నాయి.

## కథనం
చిత్రకళాంశాలను వివరించడంతో పాటు పాఠకునికి చిత్రకళ ఆస్వాదన, ఆసక్తి పెరిగేలా ఆ రంగానికి సంబంధించిన విశేషాంశాలు అందిస్తూ వ్యాసరచన చేశారు. ఈ క్రమంలో ప్రముఖ చిత్రకారుల గురించిన వ్యాసాల్లో వారి చిత్రాల్లో ప్రాముఖ్యత పొందిన కళాఖండాలు ఆస్వాదించేందుకు వీలుగా అందంగా ప్రచురించారు. ఆయా చిత్రాల గురించి కొన్నిచోట్ల విశ్లేషణలు, సూచనలు ఇచ్చారు. చివరి అట్టలోపల సిస్టెయిన్ చాపెల్ (బహుశా చర్చిలోని కుడ్యచిత్రం అనుకుంటా) మైకెలాంజిలో వేసిన కుడ్యచిత్రం, మొదటి అట్టలోపల చిత్రకారిణి బ్రిడెట్ రిలే డిజైన్ లతో అలంకరించారు. వివిధ సైజుల్లో, నాణ్యంగా అచ్చొత్తిన చిత్రాలు మూడంకెల సంఖ్యను దాటేసాయి.

## శైలి, ఉదాహరణలు
ఇందులో రచయిత భాష సూటిగా, సరళంగా ఉంది. నాగేశ్వరరావు గారు చిత్రకళకు చెందిన సాంకేతికాంశాలను కూడా విషయంలోని స్పష్టత కోల్పోకుండా వీలైనంత తేలికగా అర్థమయ్యే వాడుక భాషలోనే రాశారు. మరీ క్లిష్టమైన అంశాలే తీసుకోకుండా వైవిధ్యమైన, వినోదభరితమైన విశేషాలు, అభిరుచిని పెంపొందించే అంశాలు తీసుకుని ఆసక్తికరంగా రాశారు.  
## ఇతరుల మాటలు
## మూలాలు
* సప్తవర్ణాల కరచాలనం - సూరంపూడి పవన్ సంతోష్ రచించిన వ్యాసం పుస్తకం.నెట్ నుండి.

## ఇవి కూడా చూడండి

వర్గం:తెలుగు పుస్తకాలు
వర్గం:2013 పుస్తకాలు
బుచ్చిపాపన్నపాలెం

"బుచ్చిపాపన్నపాలెం" గుంటూరు జిల్లా, రొంపిచర్ల మండలం లోని గ్రామం. పిన్ కోడ్ నం. 522 661., ఎస్.టి.డి.కోడ్ = 08646.

* ఈ గ్రామంలో శ్రీ వీరభద్రస్వామి దేవస్థానం ఉన్నది.

## మూలాలు

వర్గం:రొంపిచర్ల (గుంటూరు జిల్లా) మండలం లోని రెవిన్యూయేతర గ్రామాలు
ఆరెకపూడి రమేష్ చౌదరి

డా. **ఆరెకపూడి రమేశ్ చౌదరి** (నవంబరు 28, 1922 - ఏప్రిల్ 30, 1983) ఆయన హిందీ, ఆంగ్ల భాషలలో సమ ప్రతిభ గలవారు. ఆకాశవాణిలో ఆయన డిప్యూటీ ఛీఫ్ ప్రొడ్యూసర్ గా పనిచేశారు.

## జననం
1922, నవంబరు 28 న కృష్ణా జిల్లా ఉయ్యూరులో రమేశ్ చౌదరి జన్మించారు. పత్రికా రచయితగా ఆయన జీవితాన్ని ప్రారంభించారు. హిందూ, Free Press Journal, ఇండియన్ రిపబ్లిక్ పత్రికలలో ఆయన పనిచేశారు. హిందూస్తాన్ టైమ్స్, ఫోరమ్‌ పత్రికల కరస్పాండెంట్ గా వ్యవహరించారు.

హిందీలో దాదాపు పాతిక చక్కటి నవలలు వ్రాశారు. తెలుగు మాతృభాష అయినా తలస్పర్శిగా హిందీ భాషాభిమానుల ప్రశంసలు అందుకొన్నారు. ఆయన నవలలకు ఉత్తర ప్రదేశ్ ప్రభుత్వం ఏడు బహుమతులిచ్చింది. అది ఒక విశిష్ట గౌరవం 'సాఠ్‌గాంఠ్' నవల భారత ప్రభుత్వం బహుమతినందుకొంది. ఆయన రచనలు విశ్వవిద్యాలయాల పాఠ్యాంశాలుగా ఎంపిక చేయబడ్డాయి.

సారా సంసార్ మేరా, నిర్లజ్జ, ధన్యభక్షు, ఉధార్ కే పంఖ్, అప్నే పరాయ్ నదీ కా శోర్ వీరి నవలల్లో ప్రముఖాలు. వీరి నవల రష్యన్ భాషలోని అనువదించబడడం మరో విశేషం. అడవి బాపిరాజు 'నారాయణరావు ' నవలను వీరు హిందీలోంకి అనువదించారు.

చందమామ, దక్షిణ భారత్ పత్రికలకు ఆయన కొంతకాలం సంపాదకులుగా వ్యవహరించారు. ఆయన స్వాతంత్ర్య సమరయోధులు కూడా. క్విట్ ఇండియా ఉద్యమంలో పాల్గొని తామ్రపత్రం ప్రభుత్వం నుండి పొందారు. 1980లో ఆయన ఆంధ్ర విశ్వవిద్యాలయంలో కూడా గౌరవ ప్రొఫెసర్ గా పనిచేశారు. ఆంధ్ర విశ్వవిద్యాలయం వీరిని కళాప్రపూర్ణ బిరుదంతో సత్కరించింది.

రమేశ్ చౌదరి ఆకాశవాణిలో హిందీ ప్రవచన శాఖ ప్రొడ్యూసర్గా చేరారు కొంతకాలానికి డిప్యూటీ ఛీఫ్ ప్రొడ్యూసర్ గా ప్రొమోట్ అయి ఢిల్లీ బదలీ అయ్యారు. 1979లో ఆయన ఆ పదవితో పాటు మదరాసు బదలీ అయ్యారు. 1980 సం|| నవంబరులో మదరాసులో ఆయన పదవీ విరమణ చేశారు. ఆకాశవాణి డైరక్టరేట్ జనరల్ కార్యాలయంలో రెండేళ్ళు పనిచేసి మంచి పేరు తెచ్చుకొన్నాడు.

## మరణం
1983, ఏప్రిల్ 30 న రమేశ్ చౌదరి కాలధర్మం చెందారు.

వర్గం:1922 జననాలు
వర్గం:కృష్ణా జిల్లా రచయితలు
వర్గం:హిందీ పండితులు
వర్గం:కళాప్రపూర్ణ గ్రహీతలు
వర్గం:రేడియో ప్రముఖులు
వర్గం:1983 మరణాలు
వర్గం:తెలుగువారిలో హిందీ రచయితలు
వర్గం:కృష్ణా జిల్లా పాత్రికేయులు
వర్గం:తెలుగు నుండి హిందీ లోకి అనువాదాలు చేసినవారు
రమేష్

**రమేశ్**, **రమేష్** తెలుగువారిలో కొందరికి ఇవ్వబడిన పేరు.

* కొల్లూరి రమేశ్
* ఆరెకపూడి రమేశ్ చౌదరి
* రమేష్ అరవింద్
* రమేశ్ కార్తిక్ నాయక్
*రమేశ్ కృష్ణన్
* రమేష్ బాబు (అయోమయ నివృత్తి)
* రమేశ్ నాయుడు
*రమేశ్‌ వర్మ
*రాజా రమేష్
* వడ్డే రమేశ్
*స. వెం. రమేశ్

వర్గం:పుంలింగ పేర్లు
ఉడుతా సరోజిని

తెలుగు సినిమా నటిగా, గాయనిగా పేరుగన్న **ఉడుతా సరోజిని** అసలు పేరు **మల్లెబోయిన సరోజిని**. ఈమె ఎక్కువగా చిన్నపిల్లల పాటలకు గాత్రం అందంగా అమరుతుందని భావించేవారు.

ఈమె 1937లో జన్మించింది. పదేళ్ళు నిండకుండానే బేబి సరోజినిగా భరణీ పిక్చర్స్ వారి రత్నమాల (1947) చిత్రంలో తొలిసారిగా *దారి తెలియదాయే అమ్మా * అనే పాటను గానంచేసి సినీరంగ ప్రవేశం చేసింది.

ఈమె పాడిన పాటలలో దేవదాసులోని ఓ దేవదా చదువూ యిదేనా, మాంగల్య బలంలో హాయిగా ఆలూమగలై కాలం గడపాలి, పెళ్ళిచేసి చూడు లోని అమ్మా నొప్పులే, వెలుగు నీడలులో శివగోవింద గోవింద చెప్పుకోదగ్గవి. శభాష్ రాముడు చిత్రంలోని జయమ్ము నిశ్చయమ్మురా అనే సందేశాత్మక గీతాన్ని ఉత్తేజం కలిగించేలా పాడారు.

ఈమె యోగి వేమన (1947), బాలరాజు (1948) చిత్రాల్లో నటించి ఆ పాత్రలకు స్వయంగా పాడుకున్నారు. మంగళంపల్లి బాలమురళీకృష్ణతో కలిసి వీరాంజనేయ చిత్రంలో రామ నామమే మధురం పాటను, ఎస్. వరలక్ష్మితో కలిసి సతీ సావిత్రితో నమ్మితినే జననీ పాటలను ఆలపించారు.

ఇంకా ఈమె పల్లెటూరి పిల్ల (1950), సంసారం (1950),దీక్ష (1951), బ్రతుకుతెరువు (1953), తోడికోడళ్ళు (1957), బంగారు పంజరం (1968) రాజయోగం (1968) మొదలైన చిత్రాలలో పాటలు పాడింది.

బాలాంత్రపు రజనీకాంతారావు గారి ప్రోత్సాహంతో కొన్ని రేడియో గీతాలను పాడారు; కొన్ని సంగీత కచేరీలలో పాల్గొన్నారు. 1954లో ఈమెకు ఆర్.శ్రీనివాసరావుతో వివాహమయ్యింది. వీరికి ముగ్గురు పిల్లలు.

వర్గం:తెలుగు సినిమా నటీమణులు
వర్గం:తెలుగు సినిమా నేపథ్యగాయకులు
వర్గం:1937 జననాలు
వర్గం:తెలుగు సినిమా మహిళా నేపథ్య గాయకులు
వీర్లగుడిపాడు

**వీర్లగుడిపాడు,** నెల్లూరు జిల్లా సంగం మండలానికి చెందిన రెవెన్యూయేతర గ్రామం. 

వీర్లగుడిపాదు గ్రామానికి బొగ్గేరు వాగుమీదుగా రాకపోకలు సాగించేటందుకు వీలుగా రు. 1.01 కోట్లతో, ఆరు అడుగుల ఎత్తులొ కాజ్ వే నిర్మించటానికి అనుమతి లభించినది. దీనిని వాసిల చెరువు సమీపంలొ నిర్మించెదరు.

## మూలాలు
మైలవరం పురాతన వస్తు ప్రదర్శనశాల

thumb|సముద్ర గుప్తుని కాలం నాటి నాణెం
**మైలవరం పురాతన వస్తు ప్రదర్శనశాల** వైఎస్‌ఆర్‌ కడప జిల్లా మైలవరంలో స్థాపించబడిన పురావస్తు ప్రదర్శన శాల. ఇది ప్రాచీన శిల్పసంపదకు, కళా నైపుణ్యానికీ అద్దంపడుతూ పర్యాటకులకు ఆనందాన్ని కలిగిసున్నది. కొన్నింటికీ సరైన ఆదరణ లేక పడి వున్నా పర్యాటకులకు కనువిందు చేస్తున్నాయి. మైలవరం జలాశయం అతిథి గృహం ఆవరణలో మొదటగా ఈ మ్యూజియం దర్శనమిస్తుంది.
## విశేషాలు
మైలవరంలో జలాశయం నిర్మాణం పూర్తి అయిన తరువాత, 1976 లో ఇక్కడ పురాతన వస్తు ప్రదర్శనశాలను ఏర్పాటు చేశారు. అప్పట్లో పురాతన చరిత్ర కలిగిన గండికోట చుట్టుప్రక్కల ప్రాంతాలలో బయటపడిన అతి పురాతన వస్తుసామాగ్రిని ఇక్కడ భద్రపరిచారు. జలాశయంలో మునకకు గురైన 13 గ్రామాలకు సంబంధించిన చిన్న శిల్పకళా సామగ్రిని సైతం ఇక్కడే భద్రపరిచారు. 12వ శతాబ్దానికి చెందిన నాణేలు, 16వ శతాబ్దానికి చెందిన ఆయుధ సామాగ్రి, 3వ శతాబ్దంలో వినియోగించిన ఇటుకలు, హుక్కా లాంటి వస్తువులు, ఇక్కడ ఉన్నవి. ప్రస్తుతం ఈ భవనం శిధిలావస్థలో ఉంది. దీనిని అభివృద్ధి చేయవలసిన అవసరం ఎంతైనా ఉన్నది.  అలాగే మ్యూజియం పరిసర ప్రాంతంలో పలు రకాల ఆకృతులలో కూడిన శిల్ప సముదాయాన్ని అప్పటి నీటి పారుదల శాఖ అధికారులు ఏర్పాటు చేయడం జరిగింది. దీనికి తోడు మ్యూజియంకు గండికోట భవనాలకు మధ్య వున్న ఏకశిల చూపరులను ఆకట్టుకుంటోంది.
## మూలాలు

## ఇతర లింకులు

వర్గం:సంగ్రహాలయాలు
వర్గం:వైఎస్ఆర్ కడప జిల్లా పర్యాటక ప్రాంతాలు
వీరాపురం (పిడుగురాళ్ల మండలం)

**వీరాపురం**, గుంటూరు జిల్లా, పిడుగురాళ్ళ మండలానికి చెందిన రెవెన్యూయేతర గ్రామం.

## గ్రామ విశేషాలు
కొమ్ము చంద్రశేఖర్:-ఈ గ్రామానికి చెందిన కొమ్ము ఏసు, చారమ్మ దంపతులు ఒక నిరుపేద కుటుంబానికి చెందినవారు. రోజూ కూలీ పనులకు వెళితేగానీ కుటుంబం గడవదు. వీరు తమ కుమారుడు చంద్రశేఖర్ ను బ్రాహ్మణపల్లి గ్రామ జిల్లా పరిషత్తు ఉన్నత పాఠశాలలో 10వ తరగతి వరకు కష్టపడి చదివించారు. ఇతడు చిన్నప్పటినుండి చదువులోనూ, క్రీడలలోనూ రాణించుచున్నాదు. ఇతడు ఆరవ తరగతి నుండియే సాఫ్ట్ బాల్ క్రీడలో శిక్షణ తీసికొనడం ప్రారంభించి అందులో తన ప్రతిభను ప్రదర్శించుచున్నాడు. ఇతడు 2011-12 వ సంవత్సరంలో అనంతపురంలో నిర్వహించిన రాష్ట్రస్థాయి సాఫ్ట్ బాల్ పోటీలలో అండర్-14 జట్టు తరపున పాల్గొని బంగారు పతకం కైవసం చేసుకున్నాడు. 2012-13 లో రాష్ట్రస్థాయి పాఠశాలల క్రీడాపోటీలలో గుంటూరు జిల్లా జట్టుకి కెప్టెనుగా వ్యవహరించి, జట్టు బంగారు పతకం సాధించడంలో కీలకపాత్ర వహించాడు. అదే సంవత్సరంలో మధ్యప్రదేశ్ లోని ఇండోరులో జరిగిన జాతీయస్థాయి పాఠశాలల పోటీలలో, ఆంధ్రప్రదేశ్ జట్టు తరపున పాల్గొని, బంగారు పతకం సాధించాడు. ఇతడు 2013 మార్చిలో జరిగిన 10వ తరగతి పరీక్షలలో ప్రథమ శ్రేణిలో ఉత్తీర్ణుడైనాడు. 2014.అక్టోబరు-12 నుండి 16 వరకు, రాజస్థానులోని "పాలీ"లో జరిగిన జాతీయస్థాయి సాఫ్ట్ బాల్ పోటీలలో రాష్ట్రం తరపున పాల్గొని ఉత్తమ ప్రతిభ ప్రదర్శించాడు. ఈ పోటీలలో ఇతని ప్రదర్శనకు మెచ్చి ఇతనిని 2015లో ఆష్ట్రేలియాలో జరిగే ఇంటర్నేషనల్ స్కూల్ గేంస్ ఛాంపియును షిప్పు పోటీలలో భారత జట్టులో పాల్గొనటానికి అవకాశం కల్పించారు. ఈ అంతర్జాతీయ పోటీలలో రాణించేందుకుగాను, ఇతడు, మధ్యప్రదేశ్ రాష్ట్రంలోని భోపాలులో జరిగే శిక్షణ తరగతులకు వెళ్ళేందుకు సిద్ధమగుచున్నాడు. ఈ విధంగా ఇతడు ప్రతిభకు పేదరికం అడ్డం కాదని నిరూపించాడు.

పర్వతనేని రామారావు:- శ్రీ పర్వతనేని రామారావు:- ఈ గ్రామానికి  చెందిన వీరు ఒక రైతు. వీరు లక్షల రూపాయల తన స్వంత నిధులతో గ్రామాభివృద్ధికి తన శాయశక్తులా పాటుపడుచున్నారు.
## మూలాలు

వర్గం:పిడుగురాళ్ల మండలం లోని రెవిన్యూయేతర గ్రామాలు
తెలుగు వెలుగు

**తెలుగు వెలుగు** రామోజీరావు స్థాపించిన రామోజీ ఫౌండేషన్ ఆధ్వర్యంలో తెలుగు భాషా సంస్కృతుల అభివృద్ధి కోసం వెలువడుతున్న మాసపత్రిక.  ఈ పత్రిక రామోజీ విజ్ఞాన కేంద్రం సహకారంతో సాగుతోంది.  తెలుగు భాష కీర్తిని గుర్తుచేస్తూ, భాషకు తగిన ప్రాధాన్యం చేకూర్చటానికి ఇవ్వడానికి చేసిన ప్రయత్నంలో బాలభారతం పత్రికతో పాటు ఈ పత్రిక వెలువడింది. రామోజీ ఫొండేషను అధినేత రామోజీరావు తెలుగు వెలుగును గురించి " కదలబారుతున్న భాషా పునాదులను గట్టి పరచి, మకరందాల ఊటను రేపటితరాలు కోల్పోకుండా చూసేందుకు- తెలుగువారి ఇంటింటి ఆత్మబంధువు ఈనాడు నిష్టగా చేపట్టిన నిబద్ద కృషి  తెలుగు వెలుగు " అని అన్నాడు.

## ప్రారంభం-ప్రస్థానం
ఇది సెప్టెంబరు 2012 సెప్టెంబరు నెలలో తొలిసంచికగా తెలుగు వెలుగు పత్రిక ప్రారంభమైంది. తొలిదశలో కొత్త పత్రిక విడుదలైన నెలకు వెబ్సైట్ లో చేర్చబడేది. మే 2020 లో నేరుగా భౌతిక పత్రికతోపాటు, వెబ్లో కూడా విడుదలవుతోంది. చతుర, విపుల పత్రికలు కూడా  వెబ్లో రామోజీ ఫౌండేషన్ ఆధ్వర్యంలోకి మార్చబడి వెబ్లో విడుదలవుతున్నాయి. ఫ్లిప్బుక్ సాంకేతికాలలో అభివృద్ధి వలన పత్రిక మొబైల్ లో కూడా సులభంగా చదువుటకు వీలైంది. 2021 మార్చి సంచికతో పత్రిక మూతపడింది

## శీర్షికలు-అంశాలు
ఈ పత్రికలోని రచనలు తెలుగు భాషను, సంస్కృతిని సుసంపన్నం చేసే కోణంలో ఉంటాయి.
## మూలాలు

## బయటి లింకులు
* 

వర్గం:మూతబడిన తెలుగు పత్రికలు
వర్గం:తెలుగు మాసపత్రికలు
వర్గం:21 వ శతాబ్దపు తెలుగు పత్రికలు
వర్గం:ఈనాడు గ్రూపుకు చెందిన తెలుగు పత్రికలు
అడ్లూరి అయోధ్యరామకవి

**అడ్లూరి అయోధ్యరామకవి** పత్రికా నిర్వాహకుడు, కవి, రచయిత, నైజాం విముక్తి పోరాట యోధుడు. ఆయన 1922లో వరంగల్ జిల్లా తాడికొండలో జన్మించారు.
## రాజకీయ రంగం
అయోధ్యరామకవి కాంగ్రెస్ పార్టీ కార్యకర్తగా నిజాం పాలనకు వ్యతిరేకంగా పనిచేశారు. ప్రజలను చైతన్యపరిచేందుకు నిజాం పాలన వ్యవస్థల్లోని లోపాలు తెలియజేసే బుర్రకథలు చెప్తూ ఊరూరా తిరిగేవారు. పత్రిక, పుస్తకప్రచురణ, కథారచన వంటివి ఆయుధంగా చేసుకుని నిజాం వ్యతిరేక పోరాటంలో పాల్గొన్నారు.

## రచన రంగం
అయోధ్యరామకవి కథలు, బుర్రకథలు, పద్యాలు, గేయాలు, నాటికలు, శతకాలు రచించారు. తెలంగాణా విముక్తి పోరాటం (నైజాం వ్యతిరేక పోరాటం) నేపథ్యంగా "బాంబుల భయం", "చీకటి రాజ్యం" కథలు రాశారు. బాంబుల భయం కథ గురించి ప్రముఖ కథా విమర్శకుడు వాసిరెడ్డి నవీన్ "వరంగల్ జిల్లాలో కాంగ్రెస్ దళాలు సంచరించినా వీటికి సంబంధించిన సమాచారం చరిత్రలో ఎక్కువ నమోదు కాలే"దంటూ అలాంటి వివరం నమోదు చేసిన కథగా దీని విశిష్టత వివరించారు. తప్పిపోయి హిందువులతో జీవిస్తున్న తన కూతురుని రజాకారుగా మారి రాక్షసత్వంలో అంతం చేసిన వ్యక్తి కథ "చీకటి రాజ్యం".

హైదరాబాదు రాజ్యాన్ని భారత దేశంలో విలీనం చేసేందుకు భారత ప్రభుత్వం చేపట్టిన పోలీసు చర్య గురించి *పోలీసు చర్యలు* పేరుతో బుర్రకథ రచించారు.

విశ్వనాథ సత్యనారాయణ రచించిన కిన్నెరసాని పాటలు విని పరవశించిన అడ్లూరి అయోధ్యరామకవి తాడికొండ గేయమాలిక అనే గ్రంథాన్ని రచించారు. ఆ విషయాన్ని స్వయంగా గ్రంథకర్త ముందుమాటలో చెప్పుకున్నారు. విశ్వనాథకు పరిచయమున్న కిన్నెరసాని వాగును గురించి ఆయన రాసినట్టే, అయోధ్యరామకవి తనకు చిన్నతనం నుంచీ తెలిసిన తాటిచెట్లున్న ప్రాంతాన్ని గురించీ ఈ రచన చేశారు. దీనికి ముందుమాట విశ్వనాథ వారు రాయడం మరో విశేషం.

## ప్రచురణరంగం
ప్రచురణకర్తగా, పత్రికానిర్వాహకునిగా కూడా అయోధ్యరామయ్య కృషిచేశారు. 1948-50 మధ్య కాలంలో భాగ్యనగర్ పత్రికను నడిపారు. విజ్ఞాన గ్రంథమాల సంస్థను ఏర్పాటు చేసి 10పుస్తకాలను ప్రచురించారు.

## మూలాలు


వర్గం:తెలుగు కవులు
వర్గం:1922 జననాలు
నెల్లూరి కేశవస్వామి

**నెల్లూరి కేశవస్వామి** (1920 - 1984) తొలితరం తెలంగాణ రచయిత, అనువాదకుడు.

## జననం
నెల్లూరి కేశవస్వామి 1929 హైదరాబాద్ లో జన్మించాడు.

## ఉద్యోగ జీవితం
ఇంజనీరింగ్ విద్యను అభ్యసించిన కేశవస్వామి చాలాకాలం నీటిపారుదల శాఖలో ఇంజనీరుగా ఉద్యోగ బాధ్యతలు నిర్వహించాడు.

## రచన రంగం
కేశవస్వామి కథలు, నవలలు, అనువాద నవలలు రచించారు. వీరి తొలి కథాసంపుటి పసిడి బొమ్మ. కేశవస్వామి కథాసంకలనం "చార్మినార్" ఆయనకు పురస్కారాలు, ప్రఖ్యాతి సంపాదించిపెట్టింది. ఈ కథా సంకలనాన్ని భాస్కర భట్ల కృష్ణారావుకు అంకితం చేశారు. "వెలుతురులో చీకటి" శీర్షికన వెలువడ్డ వీరి నవల ప్రసిద్ధి పొందింది. ఎన్నో రేడియో నాటికలు, నాటకాలు కూడా రచించారు. ప్రముఖ హిందీరచయిత ప్రేంచంద్ కథలను అనువదించాడు.

## రచించిన కథల జాబితా

# అక్కయ్య పెళ్లి
# అతిథి
# అదృష్టం	
# అభిమానం
# అలవాటు
# అసలేం జరిగిందంటే
# ఆఖరి ఆశ
# ఆఖరి కానుక	
# ఊబి		
# కన్నెరికం
# కపోతమూ-కావేషము
# కవి సమ్మేళనంలో
# కేవలం మనుషులం	
# చతురస్రం
# చోటా లీడర్
# నిట్టూర్పు	
# పరీక్ష	
# పరూక్ష	
# పసిడి బొమ్మ
# పాలపొంగు
# పిరికివాడు		
# పునర్జన్మ (మూలం: శ్రీనివాస్ రాయప్రోల్)
# ప్రజ, ఉద్యోగి, మంత్రి
# ప్రజాకవి		
# ప్రతిష్ఠాపకుడు
# ప్రతీకారం
# భరోసా
# యుగాంతం
# రాజర్షి
# రాజుని గురించిన కథ
# రూహీ ఆపా	
# వంశాంకురం
# విధివంచితులు		
# విముక్తి	
# వెలుతురులో		
# షరీఫా	
# సంస్కారము		
# సవతి		

వంటి కథలు రచించాడు.

## పురస్కారాలు
కేశవస్వామి తమ కథాసంకలనం "చార్మినార్" ప్రసిద్ధ సాహితీపురస్కారమైన ఆంధ్రప్రదేశ్ సాహిత్య అకాడెమీ పురస్కారం పొందాడు.

## మరణం
హైదరాబాద్ నగర జీవితాన్ని, సంస్కృతిని తన కథల్లో చిత్రించిన కేశవస్వామి 1984లో మరణించాడు.

## మూలాలు

వర్గం:తెలుగువారు
వర్గం:1920 జననాలు
వర్గం:1984 మరణాలు
వర్గం:తెలుగు అనువాదకులు
వర్గం:తెలుగు రచయితలు
వర్గం:హైదరాబాదు జిల్లా ఇంజనీర్లు
వర్గం:హైదరాబాదు జిల్లా రచయితలు
వర్గం:హైదరాబాదు జిల్లా అనువాద రచయితలు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు
గుమ్మలూరి సత్యనారాయణ

ఆకాశవాణిలో వ్యవసాయ ప్రసారాలకు నాందీ ప్రవచనం చేసిన ప్రముఖులలో శ్రీ **గుమ్మలూరి సత్యనారాయణ** ఆద్యులు. 1966 జూన్ లో తొలకరినాడు విజయవాడ కేంద్రం నుండి వ్యవసాయ కార్యక్రమాలు ' పంటసీమలు ' పేర ప్రారంభించబడ్డాయి. సత్యనారాయణ ఆ కార్యక్రమాల తొలి ప్రయోక్త. అప్పటికే ఆయన రాష్ట్ర ప్రభుత్వ వ్యవసాయ శాఖలో మూడు దశాబ్దులు (1937-66) పనిచేశారు. పాడిపంటలు మాసపత్రికలో కొంతకాలం పనిచేశారు. రాష్ట్ర వ్యవసాయ సమాచార విభాగాధికారిగా, బాపట్ల వ్యవసాయ కళాశాల ఉపన్యాసకులుగా, మదరాసు స్పెషల్ వెజిటబుల్ డెమాన్‌స్ట్రేటర్ గా సామర్లకోట ఫారం మేనేజరుగా వ్యవహరించారు.

1911 జూన్ 3న శ్రీకాకుళం జిల్లా సంగం అగ్రహారంలో సత్యనారాయణ జన్మించారు. కోయంబత్తూరు వ్యవసాయ కళాశాల నుండి 1934లో వ్యవసాయ పట్టభద్రులై కొంతకాలం శాంతి నికేతన్ లో రవీంద్ర కవీంద్రుని అంతేవాసిగా చేరారు.

ఆకాశవాణి విజయవాడ కేంద్రంలో 1966-69 మధ్యకాలంలో వ్యవసాయ కార్యక్రమాల ప్రయోక్తగా పనిచేశారు. 1955-59 మధ్యకాలంలో హైదరాబాదులో పంచవర్ష ప్రణాళిక ప్రాంతీయ ప్రచారాధికారిగా కార్యభారం నిర్వహించారు. 1970 నుండి సర్వారాయ షుగర్స్, చెల్లూరులో చెరకు ఆఫీసరుగా విశిష్ట కృషి చేశారు. 15 సం. పైగా యిక్కడ పనిచేశారు. 1979లో అమెరికా, ఇంగ్లాండు దేశాలు, 1981 లో మలేషియా పర్యటించారు. 1980లో శాస్త్రీయ విజ్ఞాన సమితి కాకినాడలో స్థాపించారు.

సత్యనారాయణ గ్రంథకర్త కూడా, 1975లో డెల్టా శిల్పి-ఆర్థర్ కాటన్ అనే ఉద్గ్రంథం వ్రాశారు. రామాయణ హితోపదేశం పేర రామాయణ రహస్యాలను వెలువరించారు. నేటి రైతాంగం పేర 1969 నుండి ఆంధ్రప్రభ దినపత్రికలో ధారావాహిక వ్యాసాలు ప్రచురించారు. మాలి, చిన్నయ చెరువు, బ్రతుకు తెరువు, కళాపాసి నాటకములు వ్రాశారు. హాలిక సూక్తులు శతకం వెలువరించారు.

పశ్చిమ గోదావరి జిల్లా కృషిక్ సమాజ్ సంస్థవారు వ్యవసాయ కళోద్ధారక బిరుదంతో సత్కరించారు. కొత్తగూడెం ఆకాశవాణి కేంద్రం వారి కొరిక మేరకు వీరు రచించిన గోదావరి కిన్నెర రూపకానికి జాతీయ స్థాయి పోటీలలో 1990 సం.లో బహుమతి లభించింది. సహస్ర మాసొప జీవియైన గుమ్మలూరు చరమ జీవితాన్ని హైదరాబాదులో గడుపుతున్నారు.

వర్గం:1911 జననాలు
వర్గం:రేడియో ప్రముఖులు
వర్గం:తెలుగు రచయితలు
వర్గం:శ్రీకాకుళం జిల్లా వ్యవసాయ పట్టభద్రులు
వర్గం:శ్రీకాకుళం జిల్లా రచయితలు
వర్గం:శ్రీకాకుళం జిల్లా ఆకాశవాణి ఉద్యోగులు
పాడవోయి భారతీయుడా (పాట)

**పాడవోయి భారతీయుడా** అనే ఈ పాట 1961లో విడుదలైన వెలుగు నీడలు చిత్రంలోని సుప్రసిద్ధమైన పాట. ఈ పాట రచయిత శ్రీ శ్రీ, గానం ఘంటసాల, పి. సుశీల, మాధవపెద్ది సత్యం, వెంకటేశ్వరరావు, స్వర్ణలత. సంగీతం పెండ్యాల నాగేశ్వరరావు, నటీనటులు అక్కినేని నాగేశ్వరరావు, సావిత్రి, జగ్గయ్య, గిరిజ, ఎస్.వి. రంగారావు, రేలంగి, సూర్యకాంతం. దర్శకత్వం ఆదుర్తి సుబ్బారావు,

thumb|right|పాడవోయి భారతీయుడా పాటలోని దృశ్యం

## పాట నేపథ్యం

## పాటలోని సాహిత్యం

పాడవోయి భారతీయుడా

ఆడి పాడవోయి విజయగీతికా ఆ ఆ

పాడవోయి భారతీయుడా

ఆడి పాడవోయి విజయగీతికా ఆ ఆ

పాడవోయి భారతీయుడా

నేడె స్వాతంత్ర్య దినం వీరుల త్యాగ ఫలం

నేడె స్వాతంత్ర్య దినం వీరుల త్యాగ ఫలం

నేడె నవోదయం నీదే ఆనందం ఓ..

పాడవోయి భారతీయుడా

ఆడి పాడవోయి విజయగీతికా ..

పాడవోయి భారతీయుడా

ఓ ఓ ఓ ఓ

స్వాతంత్ర్యం వచ్చెననీ సభలె చేసీ

సంబర పడగానే సరిపోదోయి

స్వాతంత్ర్యం వచ్చెననీ సభలె చేసీ

సంబర పడగానే సరిపోదోయి

సాధించిన దానికి సంతృప్తిని పొందీ

అదె విజయమనుకుంటె పొరపాటోయి 
ఆగకోయి భారతీయుడా

కదలి సాగవోయి ప్రగతి దారులా

ఆగకోయి భారతీయుడా

కదలి సాగవోయి ప్రగతి దారులా ఆ ఆ

ఆగకోయి భారతీయుడా

ఆకాశం అందుకొనే ధరలొక వైపు

అదుపు లేని నిరుద్యోగమింకొక వైపు

ఆకాశం అందుకొనే ధరలొక వైపు

అదుపు లేని నిరుద్యోగమింకొక వైపు

అవినీతి బంధుప్రీతి

చీకటి బజారూ

అలముకొన్న నీ దేశం ఎటు దిగజారు

కాంచవోయి నేటి దుస్థితి

ఎదిరించవోయి ఈ పరిస్థితీ ఈ ఈ

కాంచవోయి నేటి దుస్థితి

ఎదిరించవోయి ఈ పరిస్థితీ ఈ ఈ

కాంచవోయి నేటి దుస్థితి

పదవీ వ్యామోహాలు కులమత భేదాలు

భాషా ద్వేషాలు చెలరేగె నేడు

పదవీ వ్యామోహాలు కులమత భేదాలు

భాషా ద్వేషాలు చెలరేగె నేడు

ప్రతి మనిషి మరియొకని దోచుకొనె వాడే ఏ ఏ

ప్రతి మనిషి మరియొకని దోచుకొనె వాడే

తన సౌఖ్యం తన భాగ్యం చూచుకొనె వాడే

స్వార్ధమీ అనర్ధకారణం

అది చంపుకొనుట క్షేమదాయకం మ్ మ్ మ్ మ్

స్వార్ధమీ అనర్ధకారణం

అది చంపుకొనుట క్షేమదాయకం మ్ మ్ మ్ మ్

స్వార్ధమీ అనర్ధకారణం

సమ సమాజ నిర్మాణమే నీ ధ్యేయం

నీ ధ్యేయం

సకల జనుల సౌభాగ్యమె నీ లక్ష్యం

నీ లక్ష్యం

సమ సమాజ నిర్మాణమే నీ ధ్యేయం

సకల జనుల సౌభాగ్యమె నీ లక్ష్యం

సమ సమాజ నిర్మాణమే నీ ధ్యేయం

సకల జనుల సౌభాగ్యమె నీ లక్ష్యం

ఏక దీక్షతో గమ్యం చేరిన నాడే

లోకానికి మన భారతదేశం అందించునులె శుభ సందేశం

లోకానికి మన భారతదేశం

అందించునులె శుభ సందేశం

లోకానికి మన భారతదేశం

అందించునులె శుభ సందేశం

లోకానికి మన భారతదేశం

అందించునులె శుభ సందేశం

## మూలాలు

# టెల్ అబౌట్ యువర్ సెల్ప్ బ్లాగ్
# యూట్యూబ్ లో పాట వీడియో

వర్గం:తెలుగు సినిమా పాటలు
వర్గం:ఆత్రేయ రచించిన పాటలు
వర్గం:శ్రీరంగం శ్రీనివాసరావు రచించిన పాటలు
గోపాల్

**గోపాల్** తెలుగువారిలో కొందరికి ఇవ్వబడిన పేరు.

* బి.గోపాల్
* రామ్‌ గోపాల్ వర్మ
* శ్రీ గోపాల్
* గోపాల్‌దిన్నె (అయోమయ నివృత్తి పేజీ)
* గోపాల్‌పూర్ (అయోమయ నివృత్తి పేజీ)
వీరవల్లడు (నవల)

**వీరవల్లడు** నవల కవిసామ్రాట్ విశ్వనాథ సత్యనారాయణ రచించారు. ఇది 19వ శతాబ్దం చివరి కాలాన్ని ప్రతిబింబించే సాంఘిక నవల

## నేపథ్యం
వీరవల్లడు నవలను విశ్వనాథ సత్యనారాయణ 1935-40 ప్రాంతాల్లో రచించారు. విశ్వనాథ సత్యనారాయణ ఆశువుగా చెప్తూండగా ఆయన పెద్దతమ్ముడు విశ్వనాథ వేంకటేశ్వర్లు గానీ, పెద్ద అల్లుడు గుంటూరు సుబ్బారావు గానీ లిపిబద్ధం చేసి ఉండొచ్చు. తొలిసారి ఈ నవల భారతి మాసపత్రిక 1944 సెప్టెంబరు సంచికలో ప్రచురితమైంది.

విశ్వనాథ వారి కుటుంబంలో ఆయనకు రెండు, మూడు తరాల క్రితం జరిగిన వాస్తవ సంఘటనలకు కథారూపమే ఈ నవల అని నవల 2006 ముద్రణకు ముందుమాటలో గ్రంథకర్త కుమారులు విశ్వనాథ పావని శాస్త్రి ధృవీకరించారు. 2001 నాటికి ఈ పుస్తకం 5 ముద్రణలు పొందింది.

## ఇతివృత్తం
పట్నవాసపు చదువుల్లో చేరిన ఓ పల్లెటూరి బ్రాహ్మణ బాలుడికి పాఠశాలలో మాస్టారు వల్లప్ప అనే తన పేరును వెక్కిరించగా తన పేరంటేనే విరక్తి ఏర్పడుతుంది. సెలవుల్లో తన పేరు మార్చమని చెప్పగా వల్లడనే పాలేరు పేరు పెట్టామనీ అది అందుకని గొప్ప పేరనీ తండ్రి చెప్తే అతనికి పేరు మార్చుకోవాలని ఇంకా పట్టుదల పెరుగుతుంది. ఈ నేపథ్యంలో తన చిన్నతనంలో వల్లని గురించి దాదాపు ఇదే పరిస్థితుల్లో విన్న కథను ఆయన కొడుక్కి చెప్తాడు. తన దొర మరణానంతరం ఆయన కుటుంబానికి ఆస్తి దక్కకుండా చేసిన దొర బాబాయిని ఒంటరిగా ఎదిరించి, నేర్పుగా వ్యవహారాన్ని చక్కబెట్టి ఎలా ఆస్తి తిరిగి రప్పించాడన్నదే వల్లడి కథ. అయితే పందొమ్మిదవ శతాబ్ది తొలినాళ్ళలోని భూవ్యవహారాలు, ఆనాటి కులకట్టుబాట్ల మధ్య ఈ కథను రచయిత నడిపిన తీరు ఆకట్టుకుంటుంది.

## శిల్పం
వల్లడి కథను రచయిత వివరించేందుకు ఆ కథకు రెండు తరాల అనంతరం ఆ వంశంలోని కుర్రాడి విషయంతో ప్రారంభించి ఆసక్తి రేకెత్తిస్తారు. ఆ కుర్రాడికి తండ్రి వల్లడి గురించి చెప్పేప్పుడు కూడా తండ్రి చిన్నవయసులో వల్లడు ముసలివానిగా ఉన్నప్పుడు జరిగిన ఉదంతం, ఇప్పుడు కథ చెప్తున్న నాటి కుర్రాడి తండ్రి మందలించి వల్లడి కథను చెప్పడంతో ఆ కథలో మరో పొర కల్పిస్తారు ఆయన. ఇలా మూడో పొరలో వల్లడు తాను చేసిన విషయాన్ని చెప్పిన కథలోకి వెళ్ళేసరికి పాఠకుని ఆసక్తిని అత్యున్నత స్థితిలోకి తీసుకువెళ్తారు.

## శైలి, ఉదాహరణలు
విశ్వనాథ సత్యనారాయణ ఈ నవల ఇతివృత్తాన్ని బట్టి వ్యావహారికాన్ని ఎన్నుకుని రచన చేశారు. కథాప్రారంభ ఘట్టాల్లోని కథాకాలానికి వల్లని కథలోని కథాకాలానికి రెండు తరాల అంతరువులు ఉండడంతో రచయిత ఆయా ఘట్టాల్లోని పాత్రల భాషలో చక్కని సూక్ష్మమైన అంతరం చూపిస్తారు. నవలలో ప్రత్యేకంగా వర్ణించకనే ఆ గ్రామాన్ని సందర్భవశాన చక్కని వర్ణన చేశారు.
### ఉదాహరణలు
* వల్లడు అన్న పేరు చాలా మంచి పేరు. ఒక్కొక్క పేరు - ఒక్కొక్క విధంగా మంచిదోయి. కృష్ణుడు అన్న పేరూందనుకో ఆ పేరు మంచిది కాదని ఎవరూ అనరు కదా! ఎందుకు అనరు? కృష్ణుడు గొప్ప పనులు చేశాడు గనుక. ఆపేరు అందరికీ మంచిది అనిపిస్తుంది.
*

## ప్రాచుర్యం
### అనువాదాలు
* విమర్శకుడు, విఖ్యాత ఆచార్యులు వెల్చేరు నారాయణరావు *వల్లడు ద హీరో* శీర్షికన ఆంగ్లంలోకి అనువదించగా "జర్నల్ ఆఫ్ సౌత్ ఏషియన్ లిటరేచర్"లో ప్రచురితమైంది.

### విమర్శనలు
* విమర్శకుడు, ఆచార్యులు వెల్చేరు నారాయణరావు *ఆఫ్టర్ వర్డ్:స్ట్రక్చరల్ వ్యూ ఆఫ్ వీరవల్లడు* శీర్షికన వీరవల్లడు నవల గురించి చేసిన విశ్లేషణాత్మక విమర్శ "జర్నల్ ఆఫ్ సౌత్ ఏషియన్ లిటరేచర్"లో ప్రచురితమైంది.
## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

## మూలాలు


## ఇవి కూడా చూడండి
విశ్వనాథ సత్యనారాయణ

వర్గం:తెలుగు నవలలు
వర్గం:విశ్వనాథ సత్యనారాయణ
కొంపెల్ల

**కొంపెల్ల** తెలుగువారిలో కొందరి ఇంటిపేరు. ఇంటిపేరును గురించిన పేజీ కొంపెల్ల (ఇంటిపేరు)

* కొంపెల్ల గోపాలకృష్ణమూర్తి
* కొంపెల్ల జనార్ధనరావు
ధూమ్ 3

**ధూమ్-3** 2013 డిసెంబరు 20 న విడుదలైన హిందీ చిత్రం. ఇది ధూమ్‌ సిరీస్ లో మూడవ చిత్రం. ఈ చిత్రం ప్రపంచ వ్యాప్తంగా 4000 చిత్ర మందిరాలలో విడుదలైంది.
## కథ
షికాగో లోని గ్రేట్ ఇండియన్ సర్కస్ అప్పుల్లో కూరుకుపోతుంది. యజమాని ఇక్బాల్ (జాకీ ష్రాఫ్) అప్పులను తీర్చడానికి చేసిన ప్రయత్నాలు వెస్టర్న్ బ్యాంక్ ఆఫ్ షికాగో అధికారులు మెప్పించలేకపోవడంతో అతడు ఆత్మహత్య చేసుకుంటాడు. దాంతో ఇక్బాల్ కొడుకు సాహిర్ (అమీర్ ఖాన్) ఏకాకి అవుతాడు. తండ్రి మరణానికి, సర్కస్ కంపెనీ మూత పడటానికి కారణమైన బ్యాంక్ అధికారులపై సాహిర్ ప్రతీకారం తీర్చుకోవడానికి దొంగగా మారుతాడు. వెస్టర్న్ బ్యాంక్ ఆఫ్ చికాగోను సాహిర్ కొల్లగట్టడం ప్రారంభించిన తర్వాత ఆ బ్యాంక్ దివాళా తీయడమే కాకుండా అమెరికన్ స్టాక్ మార్కెట్ లో షేర్ విలువ దారుణంగా పడిపోవడానికి కారణమవుతాడు. ఓ భారతీయ దొంగను పట్టుకోవడానికి ముంబైలోని టాప్ పోలీస్ అధికారులు జై దీక్షిత్ (అభిషేక్ బచ్చన్), ఆలీ ఖాన్ (ఉదయ్ చోప్రా)లను అమెరికా రప్పిస్తారు.

అమెరికా చేరుకున్న జై, ఆలీ ఖాన్ లు.... సాహిర్ ను అడ్డుకోవడంలో సఫలమయ్యారా?, పోలీసుల కళ్లు గప్పి బ్యాంక్ ను కొల్లగొట్టడానికి సాహిర్ ఎలాంటి ప్రణాళికలను అమలు పరిచారు. వెస్టర్న్ బ్యాంక్ ఆఫ్ చికాగోను దెబ్బ తీయడానికి సాహిర్ పెట్టుకున్న లక్ష్యాన్ని ఎలా అధిగమించాడు అనే అంశాలపై కథ సాగుతుంది.
## మూలాలు


వర్గం:2013 హిందీ సినిమాలు
మల్లిక్ (గాయకుడు)

thumb|మల్లిక్ (గాయకుడు)
**మల్లిక్** గా రేడియో శ్రోతలకు పరిచితులైన **కందుల మల్లికార్జునరావు** (1921-1996) లలిత సంగీత స్వరకర్త.

## జీవిత విషయాలు
వీరు 1921లో మచిలీపట్నంలో జన్మించారు. మచిలీపట్నంలో క్రోవి సత్యనారాయణ వద్ద సంగీత విద్యాభ్యాసం గావించారు. 1942లో ఆకాశవాణి మదరాసు కేంద్రంలో లలిత సంగీత స్వరకర్తగా (కంపోజర్) చేరి ఆ తరువాత విజయవాడ కేంద్రానికి 1972లో బదిలీపై వచ్చారు.

రజనీకాంతరావు గారి పర్యవేక్షణలో మదరాసు కేంద్రంలో లలితసంగీత విభాగంలో పనిచేసి తర్వాత విజయవాడకు బదిలీ అయ్యారు. మదరాసు, హైదరాబాదు, విజయవాడ కేంద్రాలలో 38 సంవత్సరాలు అవిశ్రాంతంగా పనిచేసి, 1981లో పదవీ విరమణ చేశారు.

## కళారంగం
లలిత సంగీత విభాగంలో సీనియర్ గ్రేడ్ మ్యూజిక్ కంపోజర్ గా పనిచేశారు. సినీరంగంలో కొంతకాలం పనిచేసి కీర్తి గడించారు. వెంపటి చినసత్యంగారితో కలిసి నృత్య నాటికలకు సంగీతం సమకూర్చారు. జానపద, లలిత సంగీత బాణీలలో తనదైన ముద్రవేసి పాడేవారు. స్వరపరచేవారు. లలిత సంగీతం ఆడిషన్ బోర్డు మెంబరుగా ఆకాశవాణికి సలహా సంప్రదింపులు అందించారు. భక్తిరంజని కార్యక్రమాలకు వీరు కొత్త ఒరవడి పెట్టారు.

అదిగో అల్లదిగో హరివాసము, తందనాన భళా తందనాన అన్నమయ్య కీర్తనలు వీరు పాడి శ్రోతలను మంత్రముగ్ధులను చేసేవారు. 

డా.వెంపటి చిన సత్యంగారి బృందంలో ఎంతో కాలం గాత్రసహకారం అందించారు. నర్తకీమణులు రాజసులోచన,శోభానాయుడు,మంజుభార్గవి, చంద్రకళ, కొత్తపల్లి పద్మ, రత్నపాప మొదలగువారి నృత్యప్రదర్శనలకు గాత్రసహకారం అందించారు. శ్రీనివాస కల్యాణం, చండాలిక, శ్రీకృష్ణ పారిజాతం, మోహినీ భస్మాసుర, వాల్మీకి మొదలైన ఎన్నో  నృత్య రూపకాలకు సంగీతం సమకూర్చారు.

మల్లిక్ బంగారుపాప, భాగ్యరేఖ, లవకుశ, వింధ్యరాణి, సంపూర్ణ రామాయణం, భక్త శబరి, జయభేరి, చరణదాసి చిత్రాలలో పాడారు. తమిళ చలనచిత్రరంగంలో చంద్రలేఖ అనే తమిళచిత్రానికి తొలిసారిగా నేపథ్యగానం చేశారు.

1952 నుండి 1993 వరకు తిరుమల తిరుపతి దేవస్థానం ఆస్థాన విద్వాంసులుగా వ్యవహరించారు. ప్రతియేటా అన్నమాచార్య ఉత్సవాలలో పాల్గొన్నారు.

## మల్లిక్ స్వరపరచిన పాటలు
# అదివో అల్లదివో శ్రీహరివాసము (అన్నమాచార్య కీర్తన) - మధ్యమావతిలో ఇప్పుడు ప్రచారంలో ఉన్నబాణీ.
# తందనాన ఆహి (అన్నమాచార్య కీర్తన) - బౌళిలో ఇప్పుడు ప్రచారంలో ఉన్న బాణీ
# గురుతెరిగిన దొంగ కూగూగు (అన్నమాచార్య కీర్తన) - మోహనలో ఇప్పుడు ప్రచారంలో ఉన్న బాణీ
# ఎవరేమన్నా ఏమనుకున్నా (ఆరుద్ర రచన)

## బిరుదులు
#మధుర గాయకుడు
#నాదకౌముది

## మరణం
1996 ఏప్రిల్ శనివారం 76వ ఏట విజయవాడలో మరణించారు.

## మూలాలు

వర్గం:1921 జననాలు
వర్గం:1996 మరణాలు
వర్గం:రేడియో ప్రముఖులు
వర్గం:తెలుగు సినిమా నేపథ్యగాయకులు
వర్గం:కృష్ణా జిల్లా సంగీత విద్వాంసులు
వర్గం:కృష్ణా జిల్లా ఆకాశవాణి కళాకారులు
వర్గం:పొట్టిపేరుతో పేరుపొందిన ఆంధ్రప్రదేశ్ వ్యక్తులు
వర్గం:ఆకాశవాణి కళాకారులు
వింజమూరి శివరామారావు

thumb|వింజమూరి శివరామారావు
**వింజమూరి శివరామారావు** (1908-82) తెలుగు కవి. శివరామారావు పిఠాపురం తాలూకా చంద్రపాళెంలో 15-5-1908లో జన్మించారు. అభ్యుదయ కవి దేవులపల్లి కృష్ణశాస్త్రి వీరి మేనమామ. శివ రామారావు కలం పేరు ' గౌతమి '.

శివరామారావు ఆకాశవాణిలో రెండు దశాబ్దాలు (1949-68) స్క్రిప్ట్ రైటరుగా విజయవాడ కేంద్రంలో పనిచేశారు. ఆకాశవాణిలో చేరడానికి ముందు పత్రికలలో పనిచేశారు. ' జ్వాల ' పత్రికలోను, నవోదయ పత్రికలోను సహాయ సంపాదకులుగా వ్యవహరించారు. పద్యాలను, గేయాలను సమప్రతిభతో వ్యాయగల నేర్పరి. ఆకాశవాణికి ఎన్నో లలిత గీతాలను, రూపకాలను వ్రాసి ప్రసారం చేశారు. 600 రేడియో నాటికలు వ్రాశారు. ఈయన అనువాద రచనలో కూడా సమర్ధులు. అమరుకం, మొపాసా కథలు, గోర్కీ కథలు వీరి అనువాద సామర్థ్యాన్ని చాటిచెబుతాయి. కల్పవల్లి ఈయన ఖండ కావ్య సంపుటి. విజయపతాక, కళారాధన, రజకలక్ష్మి, కళోపాసన, కృష్ణదేవరాయలు, విశ్వామిత్ర నాటకాలుగా ప్రసిద్ధాలు. 1982లో వింజమురి శివరామారావు విజయవాడలో కాలధర్మం చెందారు.

ఆంధ్ర విశ్వకళా పరిషత్ వింజమూరి వారిని కళాప్రపూర్ణ బిరుదంతో సత్కరించింది.

వర్గం:1908 జననాలు
వర్గం:1982 మరణాలు
వర్గం:తెలుగు కవులు
వర్గం:రేడియో ప్రముఖులు
వర్గం:కళాప్రపూర్ణ గ్రహీతలు
శ్రీ గోపాల్

**శ్రీ గోపాల్** (1938-1986) గా రేడియో శ్రోతలకు చిరపరిచితులైన **కొంపెల్ల గోపాలకృష్ణమూర్తి** రేడియో కార్యక్రమాల రూపశిల్పిగా, రచయితగా, కార్టూనిస్ట్ గా, చలనచిత్ర నటుడుగా, ఫ్రీలాన్స్ జర్నలిస్టుగా బహుముఖ ప్రజ్ఞాశాలి.

## జీవిత సంగ్రహం
ఇతడు 1938 సం|| జనవరి 20వ తేదీన కాకినాడలో జన్మించారు. మదరాసు విశ్వవిద్యాలయం నుండి M.A. ఫిలాసఫీలో స్వర్ణపతకాన్ని పొందారు. ప్రతిభా వ్యుత్పత్తులు కలిగి శ్రీగోపాల్ గా ప్రసిద్ధులయ్యారు. 1965లో ఆకాశవాణి హైదరాబాదు కేంద్రములో ట్రాన్స్‌మిషన్ ఎగ్జిక్యూటివ్ గా సెలక్టు అయ్యారు. అంతకు ముందు ఫ్రీలాన్స్ రాజకీయ కార్టూనిస్ట్ గా పనిచేశారు.

తర్వాత వివిధ హోదాలలో ఆకాశవాణి మదరాసు, పోర్ట్ బ్లయర్, గోవా, విజయవాడ, కడప కేంద్రాలలో పనిచేశారు. శ్రవ్య మధ్యమంలో శక్తిని గ్రహించి అనేక రూపకాలు, నాటకాలు రూపొందించి ప్రసారం చేశారు. యువవాణి విభాగం అధిపతిగా యువశక్తికి ప్రోత్సాహం కలిగించారు.

ఆకాశవాణి వార్షిక పోటీలలో నాలుగు బహుమతులు శ్రీ గోపాల్ పొందడం విశేషం. టెన్జింగ్ ఎవరెస్టు శిఖరారోహణను గూర్చి విద్యా ప్రసారాలలో విక్రాంత గిరిశిఖరం అనే రూపకం ప్రసారం చేశారు. 1974వ సంవత్సరంలో ఆ రూపకానికి జాతీయస్థాయిలో ప్రథమ బహుమతి లభించింది. భగవాన్ రమణ మహర్షిపై యువవాణి విభాగంలో సమర్పించిన రూపకానికి బహుమతి లభించింది. కొండ నుండి కడాలి దాకా అనే రూపకాన్ని గోదావరి నదిపై బాలాంత్రపు రజనీకాంత రావు నిర్వహణలో శ్రీ గోపాల్ ఒక రూపకం ప్రసారం చేసి ప్రశంసా బహుమతులందారు. చలం నవల మార్తా ఆధారంగా పుర్ణమానవుడు అనే రేడియో నాటకాన్ని రూపొందించి వార్షిక పోటీలలో బహుమతి పొందారు. 1979వ సంవత్సరంలో ఢిల్లీలో జరిగిన ఇండో అమెరికన్ డ్రామా ప్రొడ్యూసర్ల సెమినార్ కి ఆంధ్ర రాష్ట్రం నుండి శ్రీ గోపాల్ ప్రతినిధిగా ఎంపికయ్యారు.

జాతీయస్థాయిలో గుర్తింపు పొందిన శంకరాభరణం చిత్రంలో సంగీతం మాష్టారు దాసుగా శ్రీ గోపాల్ పాత్రపోషణ ప్రేక్షకులకు చిరకాలం గుర్తువుంటుంది. ఇంకా మంచుపల్లకి, స్వాతిముత్యం, ఆలాపన, తాయారమ్మ బంగారయ్య చిత్రాలలో కూడా ఆయన నటించారు.

1979 నుండి 82 వరకు హైదరాబాదు దూరదర్శన్ కేంద్రంలో ప్రోగ్రాం ఎగ్జిక్యూటివ్ గా ఎన్నో కార్యక్రమాలు రూపొందించారు. కడప ఆకాశవాణిలో పనిచేస్తూ అనారోగ్యంతో 1986 సం|| మే 18న హైదరాబాద్ లో శ్రీ గోపాల్ తనువు చాలించారు.

వర్గం:1938 జననాలు
వర్గం:1986 మరణాలు
వర్గం:రేడియో ప్రముఖులు
వర్గం:తెలుగు సినిమా నటులు
జాక్ కాలిస్

**జాక్ హెన్రీ కాలిస్** (జననం 1975 అక్టోబరు 16) దక్షిణాఫ్రికా క్రికెట్ కోచ్, మాజీ క్రికెటరు. సార్వకాలిక గొప్ప క్రికెటర్లలో ఒకడుగా, గొప్ప ఆల్-రౌండర్లలో ఒకడిగా అతన్ని పరిగణిస్తారు. అతను కుడిచేతి వాటం బ్యాట్స్‌మన్, కుడిచేతి ఫాస్ట్-మీడియం స్వింగ్ బౌలర్.  క్రికెట్ చరిత్రలో వన్‌డే, టెస్ట్ మ్యాచ్ క్రికెట్‌లో 10,000 కంటే ఎక్కువ పరుగులు, 250 కంటే ఎక్కువ వికెట్లు తీసిన ఏకైక క్రికెటర్, కాలిస్ . వన్డేల్లో 131 క్యాచ్‌లు కూడా పట్టాడు. టెస్ట్ మ్యాచ్ కెరీర్‌లో 13,289 పరుగులు చేశాడు, 292 వికెట్లు తీసాడు, 200 క్యాచ్‌లు పట్టుకున్నాడు. 23 మ్యాన్ ఆఫ్ ది మ్యాచ్ అవార్డులను గెలుచుకున్నాడు. టెస్టు చరిత్రలో ఏ ఆటగాడూ ఇన్నిసార్లు ఈ అవార్డు పొందలేదు. 

దక్షిణాఫ్రికా గెలుచుకున్న 1998 ICC నాకౌట్ ట్రోఫీలో (ప్రస్తుతం ICC ఛాంపియన్స్ ట్రోఫీ అంటారు) కాలిస్, *ప్లేయర్ ఆఫ్ ది* టోర్నమెంట్‌గా ఎంపికయ్యాడు. ఇప్పటి వరకు దక్షిణాఫ్రికా చరిత్రలో అది వారి ఏకైక ICC టోర్నమెంట్ విజయం. ఆ టోర్నమెంటులో కాలిస్ అత్యధిక పరుగులు చేసి 2వ స్థానంలో నిలిచాడు. అత్యధిక వికెట్లు తీసిన ఆటగాళ్లలో ఒకడు. సెమీ-ఫైనల్, ఫైనల్ రెండింటిలోనూ 'మ్యాన్ ఆఫ్ ది మ్యాచ్' అవార్డులు పొందాడు. 1998 ICC నాకౌట్ ట్రోఫీ ఫైనల్‌లో, కలిస్ 30 పరుగులకు 5 వికెట్లు పడగొట్టాడు.

కాలిస్ 166 టెస్టు మ్యాచ్‌లు ఆడాడు. అతని బ్యాటింగ్ సగటు 55 కు పైమాటే.  2007 అక్టోబరు - డిసెంబరు మధ్య కాలంలో అతను, నాలుగు టెస్ట్ మ్యాచ్‌లలో ఐదు సెంచరీలు చేశాడు. 2011 జనవరిలో భారత్‌తో జరిగిన మూడో టెస్టు రెండో ఇన్నింగ్స్‌లో చేసిన సెంచరీతో, అతని 40వ సెంచరీ అది, అతను రికీ పాంటింగ్‌ను దాటి టెస్ట్ సెంచరీలలో రెండవ అత్యధిక స్కోరర్‌గా నిలిచాడు. 51 శతకాలతో సచిన్ టెండూల్కర్ మొదటి స్థానంలో ఉన్నాడు.

కాలిస్, 2005 లో "ICC టెస్ట్ ప్లేయర్ ఆఫ్ ది ఇయర్", "ICC ప్లేయర్ ఆఫ్ ది ఇయర్‌" 2008 లో విస్డెన్‌ ప్రపంచంలోని ప్రముఖ క్రికెటరు వంటి సత్కారాలు పొందాడు. కెవిన్ పీటర్సన్, డారిల్ కల్లినన్‌లు అత్యంత గొప్ప క్రికెటరు అని కాలిస్‌ను అభివర్ణించారు. టెస్ట్ బ్యాటింగ్ సగటు 50 కంటే ఎక్కువగాను, టెస్ట్ బౌలింగ్ సగటు 20 లేదా అంతకంటే ఎక్కువ ఉన్న అతి కొద్ది మంది టెస్ట్ ఆల్-రౌండర్‌లలో ఒకడుగా కాలిస్, వాలీ హమ్మండ్, సర్ గ్యారీ సోబర్స్‌ల సరసన నిలబడతాడు.

2013 జనవరి 2 న న్యూజిలాండ్‌తో జరిగిన మొదటి టెస్టు తొలి రోజున టెస్టుల్లో 13,000 పరుగులు చేసి, అది సాధించిననాల్గవ ఆటగాడుగా, మొదటి దక్షిణాఫ్రికా ఆటగాడిగా కాలిస్ నిలిచాడు. 2013 అతనులో విస్డెన్ క్రికెటర్లలో ఒకడిగా ఎంపికయ్యాడు  2013 డిసెంబరులో డర్బన్‌లో భారత్‌తో జరిగిన రెండో టెస్టులో ఆడిన తర్వాత టెస్టులు, ఫస్ట్-క్లాస్ క్రికెట్ నుండి రిటైర్ అయ్యాడు;    ఆ మ్యాచ్‌లో కాలిస్, తన 45వ టెస్ట్ సెంచరీని సాధింక్షి, చివరి టెస్టులో శతకం చేసిన అతికొద్ది మంది బ్యాట్స్‌మెన్‌లలో ఒకడుగా నిలిచాడు. 2014 జూలై 30 న కాలిస్, అన్ని రకాల అంతర్జాతీయ క్రికెట్ నుండి రిటైరయ్యాడు 

2020 ఆగష్టులో అతన్ని, ICC క్రికెట్ హాల్ ఆఫ్ ఫేమ్‌లో చేర్చారు. 

## ఇవి కూడా చూడండి

* జాక్ కాలిస్ అంతర్జాతీయ క్రికెట్ సెంచరీల జాబితా

## మూలాలు


వర్గం:1975 జననాలు
వర్గం:జీవిస్తున్న ప్రజలు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణ ఆఫ్రికా
రామాపురం (గురజాల)

**రామాపురం**,పల్నాడు జిల్లా,గురజాల మండలానికి చెందిన రెవెన్యూయేతర గ్రామం.

## ప్రధాన పంటలు
వరి, అపరాలు, కాయగూరలు

## ప్రద్జామ వృత్తి
వ్యవసాయం, వ్యవసాయాధారిత వృత్తులు

వర్గం:గురజాల మండలం లోని రెవిన్యూయేతర గ్రామాలు
గుదిబండి వెంకటరెడ్డి

right|250px|thumb|గుదిబండి వెంకటరెడ్డి
**గుదిబండి వెంకటరెడ్డి** సీనియర్ రాజకీయ నేత, దుగ్గిరాల మాజీ ఎమ్మెల్యే.
## జీవిత విశేషాలు
ఆయన ఒకప్పటి దుగ్గిరాల నియోజకవర్గం పరిధిలోని కొల్లిపరలో 1944 ఏప్రిల్ 1 న కామేశ్వరమ్మ, నరసింహారెడ్డి దంపతులకు ఆయన జన్మించాడు. ఆయన తొలుత కొల్లిపర పాల ఉత్పత్తిదారుల సహకార సంఘం అధ్యక్షుడిగా తొమ్మిదేళ్లు పనిచేశారు. 1989లో దుగ్గిరాల ఎమ్మెల్యేగా కాంగ్రెస్ తరఫున ఎన్నికయ్యారు. అక్కడి నుంచే వరుసగా నాలుగు పర్యాయాలు 1989 నుండి 2004 వరకూ విజయం సాధించి ఆనవాయితీని బ్రేక్ చేశారు. విలువలు కలిగిన ప్రజానాయకుడిగా గుర్తింపు పొందారు.

2009లో నియోజకవర్గాల పునర్ వ్యవస్థీకరణలో దుగ్గిరాల నియోజకవర్గం రద్దవడంతో వెంకటరెడ్డి ఆ తర్వాత ఎన్నికల్లో పోటీచేయలేదు. దివంగత మహానేత వైఎస్ రాజశేఖరరెడ్డికి ఆప్తుడైన ఆయన ఆ అభిమానంతోనే వైఎస్ జగన్‌మోహన్‌రెడ్డి స్థాపించిన వైఎస్సార్ కాంగ్రెస్ పార్టీకి అభిమానిగా ఉంటూ, 2014 ఎన్నికల్లో పార్టీ అభ్యర్థుల విజయం కోసం పాటుపడ్డాడు.

వీరి హయాంలో ఈ గ్రామాలలో చాలావరకూ అభివృద్ధి సాధించారు. పలుచోట్ల వంతెనలు, కాలి వంతెనల నిర్మాణం, కరకట్ట పనులు, గ్రామాలలో భారీగా సిమెంటు రహదారులు వేయించారు.

## మరణం
కొంతకాలంగా మధుమేహంతో బాధపడుతున్న ఆయన గుంటూరులోని ఓ కార్పొరేట్ వైద్యశాలలో అక్టోబరు 7 2016 న మరణించాడు.

## మూలాలు

వర్గం:1944 జననాలు
వర్గం:2016 మరణాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లా రాజకీయ నాయకులు
జువ్వలపాలెం (కొల్లూరు)

**జువ్వలపాలెం** బాపట్ల జిల్లా కొల్లూరు మండలానికి చెందిన  రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
## గ్రామములోని విద్యాసౌకర్యాలు
మండల పరిషత్తు ప్రాథమిక పాఠశాల.

## గ్రామ పంచాయతీ

* కొల్లూరు మండల పరిధిలోని జువ్వలపాలెం గ్రామ జనాభా=2,391. ఓటర్లు=1758. ఈ గ్రామం ప్రగతిపథంలో పయనిస్తున్నది. ఇసుకరీచ్ ద్వారా పంచాయతీకి ఏటా రు. 40 లక్షల ఆదాయం వస్తున్నది. ఈ నిధులతో గ్రామం అభివృద్ధి బాట పట్టింది. దళితవాడలో సిమెంటు రహదారులు, మురుగు కాలువలు నిర్మించారు. ఏడు సింగిల్ ఫేజ్ ట్రాన్స్ ఫార్మర్లు కొనుగోలుచేసి, లోవోల్టేజ్ సమస్య పరిష్కరించారు. మంచినీటి పథకానికి విద్యుత్తు సమస్య పరిష్కరించారు. ప్రతి ఇంటికీ కుళాయి అందించాలని పైపులైన్లు విస్తరింపజేశారు. పైపులైనుకోసం దరఖాస్తు చేసుకున్నవారికి కనెక్షను మంజూరు చేస్తున్నారు. త్వరలో వచ్చే నిధులతో, మిగిలిన రహదారులు, సమస్యలు పరిష్కరించెదరట.
* యార్లగడ్డ శ్రీనివాసరావు, మాజీ సర్పంచ్.
* 2013 జూలైలో ఈ గ్రామ పంచాయతీకి జరిగిన ఎన్నికలలో యార్లగడ్డ శారద, సర్పంచిగా ఎన్నికైనారు.

## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
తిప్పలకట్ట

**తిప్పలకట్ట** బాపట్ల జిల్లా, కొల్లూరు మండలానికి చెందిన రెవెన్యూయేతర   గ్రామం.

## గ్రామములో  రాజకీయాలు

* కొల్లూరు మండల పరిధిలోని తిప్పలకట్ట గ్రామానికి, ఇసుక రీచ్ ద్వారా పంచాయతీకి ఏటా రు. 40 లక్షల ఆదాయం వస్తున్నది. ఈ నిధులతో గ్రామంలో రహదారులు అభివృద్ధి చేస్తున్నారు. వీధిదీపాలు, తాగునీరు అందించటంలో సఫలీకృతం అయ్యారు. మంచినీటి పథకానికి కావలసిన పరికరాలు, సింగిల్ ఫేజ్ ట్రాన్స్ ఫార్మర్లు కొనుగోలు చేశారు. ఇసుక లారీలు, ట్రాక్టర్ల తాకిడితో రహదారులు దెబ్బ తిన్నవి. ఈ రహదారులు అభివృద్ధిచేస్తే దాదాపు గ్రామంలోని సమస్యలు పరిష్కారమైనట్లే.

## రాజకీయాలు
2013 జూలైలో ఈ గ్రామ పంచాయతీకి జరిగిన ఎన్నికలలో దివి మహాలక్ష్మిసీతారామయ్య, సర్పంచిగా ఎన్నికైనారు.

## మూలాలు



వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
ఎబి డెవిలియర్స్

**ఎబి డెవిలియర్స్ ** దక్షిణాఫ్రికా క్రికెట్ ఆటగాడు, వన్డే జట్టు నాయకుడు. తన విభిన్న మైన బ్యాటింగ్ శైలితో ప్రపంచ వ్యాప్తంగా అభిమానులను సంపాదించుకున్నాడు.
## నేపథ్యము
డివిలియర్స్ ఆటను, శైలిని వర్ణించేందుకు సాధారణ విశేషణాలు సరిపోక, పదాలు తడుముకునే పరిస్థితి. అయితే గొప్ప ఆటగాడు, దిగ్గజం అనే మాటలకు మించి అతనిలో ఏదో మాయ ఉంది. 2015 నాటికి వన్డేల్లో 50కు పైగా సగటు, 100కు పైగా స్ట్రైక్ రేట్ ఉన్న ఏకైక క్రికెటర్ అతను. కొంత కాలం ఇదే జోరును కొనసాగిస్తే కొత్త చరిత్ర సృష్టిస్తాడు. ఒకప్పుడు ఇలా ఆడే క్రికెటర్ కూడా ఉండేవాడు... అని భవిష్యత్ తరాలు చెప్పుకునే కథల్లో అతను నాయకుడిగా నిలిచిపోవడం మాత్రం ఖాయం.

## తొలినాళ్ళు
చాలా మంది దిగ్గజాలలాగే డివిలియర్స్ కెరీర్ కూడా సాదాసీదాగానే ఆరంభమైంది. తొలి టెస్టులోనే ఓపెనర్‌గా దిగిన అతను పెద్దగా ఆకట్టుకోలేదు. చాలా రోజుల వరకు అందరిలో ఒకడిగానే ఉండిపోయాడు. జట్టు అవసరం కొద్దీ ఒకటో నంబర్‌నుంచి ఎనిమిదో స్థానం వరకు కూడా అతను బ్యాటింగ్‌కు దిగాడు. అయితే 2008లో అహమ్మ దాబాద్‌లో భారత్‌పై డబుల్ సెంచరీ చేసిన తర్వాతే అతనికి టెస్టు క్రికెటర్‌గా గుర్తింపు దక్కింది. డెవిలియర్స్ వన్డేల్లో తొలి మ్యాచ్ ఆడిన రెండున్నరేళ్లకు గానీ మొదటి సెంచరీ కొట్టలేకపోయాడు. అది కూడా 2007 ప్రపంచకప్‌లో ఘోరమైన ఫామ్‌తో మూడు డకౌట్ల తర్వాత వచ్చిన శతకం! ఆ తర్వాత నిలకడ కొనసాగించినా... మరో రెండేళ్లకు అతనిలోని అసలైన హిట్టర్ బయటికి వచ్చాడు.

## రికార్డులు
ఇతని పేరుతో పలు రికార్డులు ఉన్నాయి
*2009లో నవంబరులో కేప్‌టౌన్‌లో ఇంగ్లండ్‌తో వన్డే మ్యాచ్. దూకుడైన బ్యాటింగ్‌తో 75 బంతుల్లోనే సెంచరీ పూర్తి చేసుకున్నాడు.
*2015 కేప్‌టౌన్ మ్యాచ్‌నుంచి భారత్‌తో ఐదో వన్డే వరకు డివిలియర్స్ 100 ఇన్నింగ్స్‌లు ఆడి 5454 పరుగులు చేశాడు. సగటు 69.03 కాగా, స్టైక్‌రేట్ 110.51గా ఉండటం అతని సత్తా ఏమిటో చూపిస్తుంది. కెరీర్‌లోని 23 సెంచరీలు కూడా 100కు పైగా స్ట్రైక్‌రేట్‌తో చేయడం ఒక్క ఏబీకే సాధ్యమైంది.
*25వ ఓవర్ తర్వాత బ్యాటింగ్‌కు దిగి కూడా ఐదు సార్లు శతకం మార్క్‌ను చేరుకోవడం మరే క్రికెటర్ వల్ల కాలేదు. 
*2015లో ఫాస్టెస్ట్ హాఫ్ సెంచరీ (16 బంతులు), ఫాస్టెస్ట్ సెంచరీ (31 బంతులు), ఫాస్టెస్ట్ 150 (64 బంతులు)

## బయటి లంకెలు

* 
* 
* 
* 
* 
* www.whoswho.co.za 
* Abraham de Villiers – No Fear
* AB de Villiers – The Fan Site
* AB De Villiers ICC Ranking
* AB De Villiers Royal Challenger
* AB De Villiers sing a Indian Song with Sid!
## మూలాలు

వర్గం:1984 జననాలు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు
వర్గం:దక్షిణ ఆఫ్రికా
వర్గం:జీవిస్తున్న ప్రజలు
కళ్ళు (నాటిక)

ప్రతీకవాద ధోరణిలో రాయబడిన గొప్ప నాటిక **కళ్ళు**. గొల్లపూడి మారుతీరావు ఈ నాటిక రచయిత. రంగస్థలంపై ఎన్నో ప్రదర్శనలు జరుపుకొని, అనేక బహుమతులను పొందింది. 1975లో సాహిత్య అకాడమీ అవార్డు లభించింది.

## నాటిక ఇతివృత్తం
తోడూ నీడా లేని ఓ అంధ ప్రపంచం. వారి మధ్య అల్లుకున్న అనుబంధాలు ఆప్యాయతలు అభిమానాలకు విలువకట్టే షరాబులేడు. ఎక్కడో పుట్టారు ఎలాగో పెరిగారు భిక్షాటన వృత్తిలో కలిసారు. ఎకరికి బాధ కలిగితే నాలుగు చేతులు కన్నీళ్లు తుడిచే స్థితికి ఎదిగిపోయారు.

పెద్దయ్య, కరీం, రాజీగాడు, రంగడు, సీతాలు కళ్లుండీ పేదలైన ఈ ప్రపంచంలో కళ్లులేని అభిమాన కోటీశ్వరులు. జానెడు పొట్ట నింపుకునేందుకు చేసే ఆకలి పోరాటంలో ఒకరికి మరొకరు కొండంత అండ. వీళ్ల అంధత్వాన్ని ఆసరాగా చేసుకొని వారిని తెలివాగా దోపిడీచేసే పూజారా బసవయ్య, సింహాచలం. ఇలా ఒక్కొక్క పాత్ర మన కళ్లకు కనిపిస్తారు.

భాక్షాటనతో వచ్చిన డబ్బలతో ఒకరికి కళ్లు తెప్పించాలని తద్వారా మిగిలిన జీవితాలను అదుకోవాలని నిర్ణయిస్తారు. వీరి హృదయపు పొరల్లో స్వార్థం ప్రవహించడంలేదు. అందుకే ప్రతావారూ తోటివాడికి కళ్లు రావాలని కోరుకుంటారు తమకు వచ్చిన అవకాశాన్ని తిరస్కరిస్తారు. ఒక్క రంగడికి తప్ప మిగిలిన వారెవరికి కళ్లు వచ్చే అవకాశమే లేదు. అందుకే తమలో ఉత్సాహంగా ఉన్నవాడు, క్షణక్షణం నవ్వుతూ నవ్విస్తూ తమపై కొండంత అభిమానాన్ని కురిపించే రంగడికి కళ్లు తెప్పించడానికి నిర్ణయిస్తారు.

రంగడికి కళ్లు వస్తాయి. దృష్టి పరిసరాలపై పడుతుంది. తమ స్థితి, తిండి, దారిద్ర్యంతాండవిస్తున్న స్థితిని చూస్తే అసహ్యం వేస్తుంది. ఇన్నాళ్లూ ఏ మనుషులతో ఒకటిగా సహజీవనం చేశాడో, ఆ మనుషుల బాహ్యమైన స్థితి ఏవగింపు కలిగిస్తుంది. తాము తినకుండా తనకోసం దాచివుంచే పాచి రొట్టను చూసి వాంతి చేసుకుంటాడు. పూజారి బసవయ్య చేస్తున్న మోసాన్ని చూసి రంగడిలో స్వార్థం మొలకెత్తుతుంది. రంగడి కళ్లతో లోకాన్ని చూడాలనుకునే నేస్తాలు రంగడి తెలివితేటలకు గర్వపడిపోతున్నారు కానీ మోసం కుబుసం విడిచి బుసలుకొట్టబోయే విషయాన్ని పసిగట్టలేకపోతారు. కళ్లున్న రంగడు కళ్లులేని మనుషులను అడ్డంపెట్టుకొని వ్యాపారంచేసే స్థాయికి ఎదుగుతాడు. నాలుగు రాళ్లు వెనకేసుకుంటాడు. అంహంకారం వంటికి పడుతుంది. తోబుట్టువులాగా కష్టసుఖాల్లో తోడుగా ఉన్న సీతను మానభంగం చేయబోతాడు. మానసంరక్షణ కోసం శేలాన్ని రంగడిపై విసురుతుంది. రంగడు తిరిగి గుడ్డివాడైపోతాడు. తాను అసహ్యించుకున్న మనుషులు తనను క్షమించి కలిసిపొమ్మని కోరినా వారి మంచితనాన్ని భరించలేని రంగడు వారినుండి శాశ్వతంగా విడిపోతాడు.

## సినిమా
ఈ నాటిక ఆధారంగా 1988 సంవత్సరంలో కళ్ళు సినిమా తీయడం జరిగింది. దీనికి ప్రముఖ ఛాయాగ్రహకులు ఎం.వి.రఘు దర్శకత్వం వహించారు. దీనికి ఉత్తమ సినిమాగా నంది పురస్కారం లభించింది.

## మూలాలు

* తెలుగు నాటకరంగం నూతన ధోరణలు - ప్రయోగాలు, డా. కందిమళ్ల సాంబశివరావు

వర్గం:తెలుగు నాటకాలు
అంజనా సౌమ్య

****అంజనా సౌమ్య** ** ఒక జానపద, సినీ గాయని. విజయవంతమైన పలు చిత్రాలలో మధురమైన పాటలు పాడింది. ఎస్పీ బాలసుబ్రహ్మణ్యం నిర్వహించిన పాడుతా తీయగా కార్యక్రమంలో పాల్గొని జూనియర్స్ రౌండ్‌లో రన్నర్ గా నిలిచింది. సూపర్ సింగర్ 4లో విజేతగా, సూపర్ సింగర్ 7లో విజేతగా నిలిచింది. సదార్చన, సాయి సౌమ్యలహరి1,2, అన్నమయ్య సంకీర్తనామృతం, టీ సీరిస్‌లో భక్తితో అంజన సౌమ్య వంటి ఆల్బమ్స్ చేసింది.సుమారు 60 సినిమాల్లో పాటలు పాడింది. మలేషియా, సింగపూర్, జపాన్, అమెరికా తదితర దేశాల్లో సంగీత ప్రదర్శనలు ఇచ్చింది.

## నేపధ్యము
నాన్న గోపాలకృష్ణ, అమ్మ విద్యల సుమతి. ఈమెకు చిన్నప్పటినుంచే పాడాలని ఉన్న కోరిక సంగీతం వైపు నడిపించింది. కాకినాడలో ఇంజనీరింగ్, విశాఖపట్నం గీతం విశ్వవిద్యాలయంలో ఎంబీఏ చేసింది. కాకినాడలోని సంగీతోపాధ్యాయులు కాకరపర్తి వీరభద్రరావు, పెద్దాడ సూర్యకుమారి వద్ద సంగీతం నేర్చుకున్నది. సంగీతంలో డిప్లొమో చేసి ఆల్ ఇండియా లెవెల్లో గోల్డ్ మెడల్ సాధించింది.
## వివాహము
2011 లో అమెరికా కాలిఫోర్నియాలో సాఫ్ట్‌వేర్ ఉద్యోగిగా పనిచేస్తున్న రావులపాలెం గ్రామానికి చెందిన రవితేజను పెళ్ళి చేసుకుంది.

## సినిమా రంగం

ఈమె క్లాస్‌మేట్స్‌, సరదాగా కాసేపు, క్షేత్రం, తిమ్మరాజు, ప్రేమ కావాలి, దేవరాయ, వెంకటాద్రి ఎక్స్‌ప్రెస్, సీతమ్మ వాకిట్లో సిరిమల్లె చెట్టు, భీమవరం బుల్లోడు, ముకుంద, అ ఆ, బ్రహ్మోత్సవం, అరవింద సమేత వీర రాఘవ వంటి అనేక సినిమాలలో పాటలు పాడింది. సి.నారాయణరెడ్డి, వేటూరి సుందరరామమూర్తి, సిరివెన్నెల సీతారామశాస్త్రి, రామజోగయ్య శాస్త్రి, వనమాలి, భాస్కరభట్ల రవికుమార్, చంద్రబోస్, అనంత శ్రీరామ్, సుద్దాల అశోక్ తేజ, భువనచంద్ర మొదలైన సినీ గేయకవుల రచనలను కోటి, చక్రి, మణిశర్మ, అనూప్ రూబెన్స్, ఎస్. ఎ. రాజ్‌కుమార్ ఎస్.ఎస్. తమన్,మిక్కీ జె. మేయర్ హరిహరన్, రఘు కుంచే, రమణ గోగుల వంటి సంగీత దర్శకుల నేతృత్వంలో మల్లికార్జున్, శ్రీకృష్ణ, కార్తీక్, మాళవిక, టిప్పు, ఉదిత్ నారాయణ్, శ్వేత మోహన్, అనుదీప్ దేవ్, కె.ఎస్.చిత్ర, రమ్య బెహరా, దలేర్ మెహంది మొదలైన గాయనీ గాయకులతో కలిసి ఆలపించింది.

## మూలాలు


## బయటి లంకెలు
*అంజనా సౌమ్య జీవిత వివరాలు
*సూపర్ సింగర్ 7 లో పాడుతున్న అంజనా సౌమ్య
*అంజనా సౌమ్య వివరాలు 
*సూపర్ సింగర్ విజేత అంజనా

వర్గం:తెలుగువారిలో సంగీతకారులు
వర్గం:తెలుగు సినిమా నేపథ్యగాయకులు
వర్గం:భారతీయ మహిళా గాయకులు
వర్గం:జీవిస్తున్న ప్రజలు
వర్గం:1985 జననాలు
వర్గం:తెలుగు సినిమా మహిళా నేపథ్య గాయకులు
నల్లాన్ చక్రవర్తుల కృష్ణమాచార్యులు

thumb
**నల్లాన్ చక్రవర్తుల కృష్ణమాచార్యులు** (జ.సెప్టెంబరు 15, 1924) సంస్కృతాంధ్ర పండితులు, రేడియో కళాకారులు.

## జీవిత సంగ్రహం
వీరు 1923 సెప్టెంబరు 15న కృష్ణా జిల్లా జగ్గయ్యపేటలో సంప్రదాయ వైష్ణవ కుటుంబంలో జన్మించారు. చిన్నతనంలోనే సంస్కృతాంధ్ర భాషలను క్షుణ్ణంగా అధ్యయనం చేశారు. తర్క, వ్యాకరణ, అలంకాల శాస్త్రాలను చదవటమే గాక సంగీతంలోనూ అందెవేసిన చేయి. 1948 డిసెంబరులో ఆకాశవాణి విజయవాడ కేంద్రం స్థాపించారు. అప్పుడే వీరు వైలిన్ కళాకారులుగా ఉద్యోగంలో చేరారు. 35 సంవత్సరాలు విధి నిర్వహణ గావించి, 1983లో పదవీ విరమణ చేశారు. వీరు ప్రస్తుతం వయోలిన్ A Top కళాకారులు. హరికథా గానంలోను స్వీయ రచనలలోనూ ప్రతిభావంతులు. విప్రనారాయణ చరిత్ర వంటి యక్షగాన రచనలు, అష్టావధాన ప్రదర్శనలు వీరి ప్రతిభకు నిదర్శనలు. సంస్కృతాంధ్రాలలో 25కు పైగా గ్రంథాలు వ్రాశారు.

ఆంధ్రప్రదేశ్ సంగీత అకాడమి వారు ' గాన కళాప్రపూర్ణ ' బిరుదుతో సత్కరించారు. ' సంగీత సాహిత్య కలానిధి ', ' హరికథా చూడామణి ' వీరి ఇతర బిరుదులు. సునిశిత హాస్యానికి ఆచార్యులవారు మారుపేరు. బిడాల మోక్షం పేరుతో వీరు వ్రాసిన కావ్య ప్రహసనం ఈ కోవకు చెందినది. గోదా గ్రంథమాల వారు వీరి త్యాగరాయ చరితము, పరకాల విలాసము, శఠగోప చరితము, శ్రీనృసింహ తాండవము ప్రచురించారు.

ఆచార్యులవారి సప్తతి పూర్తి మహోత్సవాలను అసంఖ్యాకమైన వారి శిష్య కోటి 1995 అక్టోబరులో విజయవాడలో ఘనంగా జరిపింది. కళాతపస్వి కృష్ణామాచార్యులని చినజియ్యర్ స్వామి] ప్రశంసించారు. బాలమురళి, అన్నవరప, N. Ch. త్రయం పారుపల్లి రామకృష్ణయ్యగారి శిష్య పరంపరకు చెందినవారు. కృష్ణమాచార్యుల తండ్రిగారు తిరువేంకటాచార్యులూ గొప్ప పండితులు. సంస్కృతం లోనూ కృష్ణమాచార్యులవారు నౌకా చరిత్రం, శఠ గోప చరితం, భూప్రశంస అనే గ్రంథాలు వ్రాశారు. నౌకా చరితము త్యాగరాజు తెనుగు గ్రంథానికి సంస్కృత అనువాదము. సంగీత సాహిత్యముల పరస్పరోపకారము ఈ రచనలో ప్రతిఫలించుచున్నదని రాళ్ళపల్లి అనంతకృష్ణశర్మగారు ప్రశంసించారు. బహుముఖ ప్రజ్ఞాశాలి యైన ఆచార్యుల వారివద్ద ఎందరో గాత్ర సంగీతము వయోలిన్ వాదనము అభ్యసించారు. N.C.V. జగన్నాధాచార్యూలు, N. Ch. నరసింహాచార్యులు వీరి బంధు వర్గములోని వారు. వారు కూడా ఆకాశవాణిలో పనిచేయటం విశేషం.

వర్గం:1923 జననాలు
వర్గం:కృష్ణా జిల్లా సంగీత విద్వాంసులు
వర్గం:రేడియో ప్రముఖులు
వర్గం:తెలుగు కవులు
వర్గం:వాగ్గేయ కారులు
వర్గం:కృష్ణా జిల్లా ఆకాశవాణి కళాకారులు